Nowy dyrechtōr Bibliŏtyki Ślōnskij
Ôd 1 paździyrnika fungowaniym nojsrogszyj bibliŏtyki w wojywōdztwie pokludzi prof. Zbigniew Kadłubek.
W Bibliŏtyce Ślōnskij czōnek Zarzōndu Wojewōdztwa Ślōnskigo Henryk Mercik trefiōł sie z nowym dyrechtorym jak tyż prŏcownikami placōwki.
„Chcielibymy, coby Bibliŏtyka Ślōnskŏ miała znaczynie pōnadregionalne. Tak jak historyjŏ naszego wojywōdztwa, co z jednyj strōny je skōmplikowanŏ, ale z drugij niyôbyczajnie ciekawŏ i europejskŏ. Znaczynie Bibliŏtyki Ślōnskij tyż take winno być” – prawiōł w czasie trefu Mercik.
Prof. Zbigniew Kadłubek to je filolog klasyczny, kōmparatysta, esejista i tumacz, dŏchtōr nauk humanistycznych, profesōr nadzwyczajny we Katedrze Literatury Porōwnawczyj na Wydziale Filologicznym Uniwersytetu Ślōnskigo. Na stanowisko dyrechtora Bibliŏtyki Ślōnskij ôstoł skŏzany bez kōnkurs.
„Bibliŏtyka Ślōnskŏ popularyzuje wiedzã, podszukuje dynamiki twōrcze, inscynizuje wydarzynia. To plac zamożności i bogajstwa. Bogajstwym bibliŏtyki sōm jeji ludzie, pracownicy. Chcymy, coby kożdy w Bibliŏtyce Ślōnskij czuł sie jak u siebie. Bibliŏtyka Ślōnskŏ musi być liderym intermedialności w naszym wojywōdztwie” – podkryślōł przejmujōncy robotã nowy dyrechtōr.
Zdrzōdło: slaskie.pl, foto: BP Tomasz Żak
szl_Latn szl_Latn szl_Latn szl_Latn szl_Latn szl_Latn szl_Latn